MALEE เด้งกลับกว่า 3% หลังร่วง 5 วันติด สวนโบรกฯแนะขาย
MALEE เด้งกลับกว่า 3% หลังร่วง 5 วันติด สวนโบรกฯแนะขาย โดยล่าสุด ณ เวลา 12.15 น. อยู่ที่ 37.25 บาท บวก 1.25 บาท หรือ 3.47% สูงสุดที่ 37.50 บาท ต่ำสุดที่ 36.75 บาท ด้วยมูลค่าซื้อขาย 26.46 ล้านบาท
25 ธ.ค. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ล่าสุด ณ เวลา 12.15 น. อยู่ที่ 37.25 บาท บวก 1.25 บาท หรือ 3.47% สูงสุดที่ 37.50 บาท ต่ำสุดที่ 36.75 บาท ด้วยมูลค่าซื้อขาย 26.46 ล้านบาท ขณะที่ดัชนีตลาดหุ้นไทยโดยรวมบวก 0.42%

ทั้งนี้ ราคาหุ้น MALEE ปรับตัวขึ้นหลังจากปรับตัวลงมา 5 วันต่อเนื่อง นับตั้งแต่อยู่ที่ระดับ 37.25 บาท เมื่อวันที่ 18 ธ.ค.60
ด้าน บล.เอเซีย พลัส ระบุในบทวิเคราะห์ (25 ธ.ค) แนะนำ “ขาย”ลดความเสี่ยงหากหลุดแนวรับ 36.00 บาท โดยมีเป้าทำกำไรที่ 33.00 บาท และ Cut Loss ที่ 37.00 บาท
โดย MALEE ราคายังคงอ่อนตัวลงต่อภายใต้แรงกดดันของแนวต้านเส้น EMA 14 และ 25 วัน ด้วย Volume ที่ลดน้อยลงทุกที ด้วยสภาพไร้แรงหนุนแบบนี้จึงไม่เป็นผลดีต่อแนวโน้มราคา และยังเห็นการอ่อนตัวต่อเนื่องของ RSI และ Stochastic ที่ร่วงลงมาสู่ระดับ Oversold ส่วน MACD ก็ทรงตัวอยู่ในแดนลบ จึงประเมินราคาราคายังคงมีความเสี่ยงปรับฐาน โดยในระยะสั้นประเมินแนวรับไว้ที่ 35.00 และ 33.00 บาท ตามลำดับ